హైదరాబాద్: దేశ ఆర్థికాభివృద్ధికి పెట్టుబడులు అత్యంత కీలకమని ఆర్బిఐ మాజీ గవర్నర్ సుబ్బా రావు స్పష్టం చేశారు. గత వారం ప్రభుత్వం పార్లమెంట్కు సమర్పించిన ఆర్థిక సర్వేపైనా సుబ్బారావు మాట్లాడారు. ఆ సర్వేలో పేర్కొన్న విధంగా పెట్టుబడులు, ఎగుమతులు, పరపతి వితరణ నీరసించినంత కాలం ఏడు శాతానికి మించి జిడిపి వృద్ధి రేటు సాధించాలన్న లక్ష్యం సాధించడం కష్టమన్నారు. ‘భారత్లో వృద్ధి రేటు కొనసాగడానికి ఏం చేయాలో ఒక్క మాటలో చెప్పమంటే పెట్టుబడులే మార్గమని చెబుతా’ అన్నారు. రోటరీ క్లబ్ ఆఫ్ హైదరాబాద్, ఎఫ్టాప్పి నిర్వహించిన ఒక సమావేశంలో సుబ్బా రావు ఈ విషయాలు స్పష్టం చేశారు. పెట్టుబడులు-వృద్ధి రేటు మధ్య దగ్గరి  సంబంధం ఉందన్నారు. భారీ పెట్టుబడుల వలనే 2003-2008 మధ్య భారత ఆర్థిక వ్యవస్థ ఏటా తొమ్మిది శాతానికిపైగా వృద్ధి రేటుతో దూసుకు పోయిన విషయాన్ని గుర్తు చేశారు.
hyderabad: desha aardhikaabhivruddhiki pettubadulu atyanta keelakamani arbi maji gavarnar subba raavu spashtam chesaru. gatha vaaram prabhutvam paarlamentku samarpinchina aardhika sarvepaina subbarao matladaru. aa sarvelo perkonna vidhamgaa pettubadulu, egumatulu, parapati vitarana neerasinchinanta kaalam edu saataaniki minchi jidipi vruddhi retu saadhinchaalanna lakshyam saadhinchadam kashtamannaru. ‘bhaaratlo vruddhi retu konasaagadaaniki yem cheyalo okka maatalo cheppamante pettubadule maargamani chebuta’ annaru. rotery club af hyderabad, eftappi nirvahinchina oka samavesamlo subba raavu ee vishayaalu spashtam chesaru. pettubadulu-vruddhi retu madhya daggari  sambandham undannaaru. bhari pettubadula valane 2003-2008 madhya bhaarata aardhika vyavastha eta tommidi saataanikipaigaa vruddhi retutho doosuku poyina vishayaanni gurtu chesaru.